దగ్గుమళ్ళ ప్రసాదరావు

దగ్గుమళ్ళ ప్రసాదరావు భారతదేశానికి చెందిన మాజీ  ఇండియన్ రెవెన్యూ సర్వీస్ (IRS) అధికారి, రాజకీయ నాయకుడు. ఆయన 2024లో జరిగిన లోక్‌సభ  ఎన్నికలలో చిత్తూరు నియోజకవర్గం నుండి తొలిసారి ఎంపీగా లోక్‌సభకు ఎన్నికయ్యాడు. 

దగ్గుమళ్ళ ప్రసాదరావు ఇన్‌కమ్ ట్యాక్స్ (ఆదాయపు పన్ను) విభాగంలో జాయింట్ కమిషనర్‌గా పని చేసి 2019 పదవి విరమణ చేశాడు. అయన రాధే కన్‌స్ట్రక్షన్స్ ప్రైవేట్ లిమిటెడ్ డైరెక్టర్‌గా నిర్మాణ రంగంలో ఉన్నాడు. 

రాజకీయ జీవితం
దగ్గుమళ్ళ ప్రసాదరావు తెలుగుదేశం పార్టీ ద్వారా రాజకీయాల్లోకి వచ్చి 2024లో జరిగిన లోక్‌సభ ఎన్నికలలో చిత్తూరు లోక్‌సభ నియోజకవర్గం నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైఎస్‌ఆర్‌సీపీ అభ్యర్థి ఎన్.రెడ్డప్పపై 2,20,479 ఓట్ల మెజారిటీతో గెలిచి తొలిసారి ఎంపీగా లోక్‌సభకు ఎన్నికయ్యాడు. ఆయనకు ఈ ఎన్నికలలో 7,78,071 ఓట్లు రాగా,  వైఎస్సార్ కాంగ్రెస్ పార్టీ (వైఎస్‌ఆర్‌సీపీ) అభ్యర్థి ఎన్‌ రిడప్పకు 5,57,592 ఓట్లు, కాంగ్రెస్ అభ్యర్థి జగపతికి 30,150 ఓట్లు వచ్చాయి. 

ఆయన 2024 జూన్ 22న లోక్‌సభలో  తెలుగుదేశం పార్లమెంటరీ పార్టీ డిప్యూటీ ఫ్లోర్ లీడర్‌గా నియమితుడయ్యాడు.

మూలాలు 

వర్గం:తెలుగుదేశం పార్టీ రాజకీయ నాయకులు
వర్గం:లోక్‌సభ సభ్యులు
వర్గం:2024లో లోక్‌సభకు ఎన్నికైన సభ్యులు
వర్గం:18వ లోక్‌సభ సభ్యులు